Práčky so sušičkou sa väčšinou inštalujú do kúpeľne, toalety či samostatnej práčovne. Menej bežným miestom je kuchyňa, pivnica alebo chodba. V každom prípade by ste si mali vopred dôsledne odmerať priestor, kde tento spotrebič „položíte“. Nezabudnite na rezervu. Automatická práčka so sušičkou nesmie byť natlačená priamo na stenu alebo okolitý nábytok. Počítajte aj s priestorom na otváranie dvierok. Do vyslovene malých miestností sú vhodné automatické slim práčky so sušičkou. Alternatívnym riešením sú práčky sušičkou s horným plnením. Pozor, nemusia byť pre vás vhodné, ak chcete prať v kuchyni. Na práčku so sušičkou plnenú zhora nemôžete nič položiť, čo je zbytočné mrhanie priestorom. V tomto prípade vám odporúčame siahnuť skôr po vstavanej práčke so sušičkou, ktorá krásne „splynie“ s okolitým zariadením.\r